એક વાતનો ખાસ ઉલ્લેખ કરવો પડે કે ફિલ્મમાં એક તબક્કે કોઈ કારણ વિના દીપડાનો શિકાર થતો બતાવાય છે એટલું જ નહીં, લોકો એ શિકાર પર ખુશ પણ થાય છે. દેશમાં જ્યારે પ્રાણીઓનો બેફામ શિકાર થતો હોય ત્યારે આવું બતાવવું બિલકુલ વખોડવાલાયક છે. વળી આ દૃશ્ય ફિલ્મની સ્ટોરીમાં પણ તદ્દન બિનજરૂરી છે. આ ફિલ્મને ત્રાસદાયક બનાવવામાં એની લંબાઈ પણ છે. ૧૩૫ મિનિટ એટલે કે સવાબે કલાકની આ ફિલ્મને આરામથી કાપીને ૯૦-૧૦૦ મિનિટમાં પૂરી કરી શકાઈ હોત. અફસોસ. હવે કોઈએ વિક્રમ ભટ્ટને કાતર ગિફ્ટ આપવી જોઈએ.